JUMALA MYRSKYSSÄ
OSA 2/2
Hyvä uutinen on, että Raamatun mukaan neljännellä yövartiolla -
Jeesus tuli opetuslapsia kohti kävellen vettä pitkin.
Neljäs yövartio tarkoittaa aamuista aikaa klo 3-6.
Eli Jeesus oli viettänyt useita tunteja vuorella.
Siellä Hän oli esirukoillut ja jutellut Isän kanssa.
Ilmeisesti Jumala kertoi Hänelle, mitä Hänen tuli sanoa ja tehdä.
Aamulla varhain Jeesus sitten käveli kohti opetuslapsiaan.
Jotkut rabbit uskovat Jumalan vierailevan Maassa klo 3-6.
Mutta kristittyinä me tiedämme, -
että voimme aina ja joka hetki huutaa Jumalaa - ja Hän kuulee lapsiaan.
Hän kuulee rukouksemme aina, mutta aamu on silti strategisesti tärkeä.
Raamatussa sanotaan: "Joka aamu Herran armo on uusi...."
Sanalla "aamu" viitataan juuri siihen neljännen yövartion aikaan.
Jeesus tulee heidän luokseen järven veden päällä kävellen, -
eli Hän kävelee keskellä järveä riehuvassa myrskyaallokossa.
Hän ei ollut ilmeisesti ikinä ennen tehnyt mitään vastaavaa, -
eikä tehnyt tämän jälkeenkään, joten kyseessä oli valtava ihme!
Mutta nähdessään Jeesuksen kävelevän veden päällä, -
opetuslapset säikähtivät ja huusivat pelosta: "Se on aave!"
Jumalan tunnistaminen myrskyn keskellä -
voi välillä olla vaikeata.
Elämäsi saattaa olla sotkuista ja vaikeata.
Saat paljon neuvoja. Yksi suosittelee yhtä, toinen toista.
Lopuksi olet sekaisin etkä tiedä, mitä Jumala haluaisi sinun tekevän.
Monet ovat usein hämmennyksen vallassa eivätkä tiedä, mitä tehdä.
Ollessasi keskellä jotakin elämäsi myrskyä onkin mahdollista, -
että sinun on vaikeata tunnistaa, mitä Jumala haluaa sinulle sanoa.
Niin voi mahdollisesti käydä.
Uskoakseni, niin sinä kuin minäkin, olemme eläneet aikoja, -
jolloin Jumala on suonut elämäämme esim. jonkin uuden mahdollisuuden -
tuoden sen lähes nenämme eteen, mutta emme ymmärtäneet sitä.
Ehkä vasta vuosien kuluttua asiaa muistellessa heräsi ajatus: -
"Hei nyt minä ymmärrän! Sitä tapahtumaa ohjasikin Jumalan käsi.
Nyt kun olen kypsempi, ymmärtäisin ja tarttuisin mahdollisuuteen."
Fariseukset ja kirjanoppineet eivät käsittäneet, -
että heidän keskellään oleva Jeesus olikin Messias!
He eivät ymmärtäneet Jumalan tulleen heidän keskellensä.
Eli on mahdollista, ettei Jumalaa tiettynä hetkenä tunnistakaan.
Jumala voi ilmestyä tavoilla, joihin ei ole osattu varautua.
Ihmiset voivat herätä uskoon täysin odottamattomalla tavalla.
Seurakunta voi saada alkunsa vaikka yökerhossa tai baarissa...
Jumala voi tehdä jotakin niin poikkeavaa, -
että jotkut pitävät sitä mahdottomana!
Pidin kerran puheen otsikolla "Pyhät lehmät kirkossamme".
Seurakuntaelämässämme on joskus tapoja, -
joita olemme noudattaneet hyvin pitkään ja tietyllä lailla.
Sitten Jumala tahtoo, että muutamme sitä tapaa ja toimimmekin toisin.
Jumala haluaa, että Hänen sanansa julistus on aina tuoretta ja uutta!
Mutta meidän voi olla vaikea uskoa uusien tapojen olevan Jumalasta.
Eihän Jumala voi toimia toisin kuin mihin jo olemme tottuneet!
Opetuslapset näkivät Jeesuksen kävelevän veden päällä, -
ja niinpä he hämmästyksissään luulivat Jeesusta aaveeksi.
Sen aikaiset merimiehet uskoivatkin -
aaveen näkemiseen ennen hukkumista.
Nähdessään Jeesuksen he luulivat viimeisen hetkensä koittaneen.
He huusivat pelosta, mutta eivät tunteneet Jumalaa.
Mutta samassa Jeesus puhui heille: "...minä se olen; älkää peljätkö."
Juuri tästä pidän, että Jeesus tulee näin rohkaisevasti vastaan.
Hän sanoo: "Minä se olen".
Kuinka äärettömän hyvä asia tämä onkaan!
Kun olet oppinut kuulemaan ja tunnistamaan Jumalan äänen -
auringon paistaessa ja lintujen laulaessa, -
silloin tunnistat ja erotat Hänen äänensä myös myrskyssä!
Äitikin erottaa lapsensa huudon satojen muiden lasten seasta.
Opittuasi tunnistamaan Jumalan äänen, -
kuulet sen myös raivatessasi tietä läpi myrskyävän elämäsi.
Muista, että kaikki Raamatun suuret ihmeet saivat alkunsa ongelmista.
Ongelmat ovat kuin lähtölaukauksia Jumalan työlle elämässämme.
Voi olla, että elämäsi on juuri nyt täynnä raskaita haasteita, -
olosuhteet ovat synkät ja olet pelkkien myrskypilvien ympäröimä.
Tiedä, että tilanteesi on parasta maaperää Jumalan ihmeen synnylle, -
kun vain uskot, etkä pelkää! Jeesus sanoi opetuslapsilleen: -
"..minä se olen, älkää peljätkö."
Miksi Jeesus sanoo "Älä pelkää"?
Jos pelolla ei olisi mitään voimaa erottaa meitä Jumalan ihmeistä -
eli jostakin, mitä Jumala tahtoo tehdä elämässämme, -
Jeesus ei olisi sanonut sanaakaan.
Pelko saa meidät perääntymään, -
ja luopumaan mahdollisuuksista saada kohdata Jumalan ihmeitä.
Kun synagogan esimies Jairuksen tytär oli sairas ja kuoli, -
Jeesus sanoi: "Älä pelkää; usko ainoastaan, niin hän paranee".
Jos saat silmiesi eteen jonkin kauhistuttavan raportin, sano: -
"Kieltäydyn pelkäämästä!
En anna pelon laskeutua itseni ja sen ihmeen väliin, -
jonka Jumala haluaa elämässäni tehdä.
Jatkan eteenpäin pitäen katseeni Jumalassa ja Häneen luottaen."
Jeesus sanoi opetuslapsilleenkin: "Minä se olen, älkää peljätkö."
Emme tiedä kaikkea, vaikka kuinka yrittäisimme kehittyä henkisesti -
esim. Raamattukoulussa, kirjoja lukien tai videoita katsellen...
Mutta selvittyäsi jostakin elämäsi haasteesta Jumalan avulla, -
olet saanut sisäisen perustuksen, joka on vahvempi kuin kallio.
Tunnet Jumalan myrskyissäkin.
Pietarikin sanoi Jeesukselle: -
"Jos se olet sinä, Herra, niin käske minun tulla tykösi vettä myöten."
Ja Jeesus sanoi: "Minä se olen".
Mekin voimme kysyä Jumalalta: "Oletko Sinä tässä asiassa mukana?
Onko tämä asia Sinusta lähtöisin?" Ja voimme sanoa kuten Pietari: -
"Jos se olet sinä, Herra, niin käske minun tulla tykösi."
Ja Jeesus sanoi: "Tule". Pietari astui ulos veneestä -
ja käveli samaan tapaan vettä pitkin Jeesuksen luo.
Mikä valtava ihme!
Aikamme ei riitä tämän tapahtuman syvempään tutkimiseen, koska -
Pietarin veden päällä kävelystä on jo tehty useita tuhansia saarnoja..
Mutta yhtä asiaa haluan korostaa.
Niin kauan kun Pietarin katse oli kiinnittyneenä Jeesukseen, -
niin kauan hän kykeni kävelemään veden päällä.
Mutta heti kun hän alkoi tarkkailla ympärillä olevia olosuhteita, -
kuten myrskytuulta, laineita, pelottavaa pimeyttä -
ja myrskyn ulvontaa... Heti silloin hän alkoikin vajota veteen!
Tämä kertoo meille yhdestä elintärkeästä periaatteesta: -
Voittajien katseet ovat aina visusti menosuuntaan päin, -
mutta häviäjien katseet harhailevat ympärillä olevissa olosuhteissa.
Voittajat pitävät katseensa oman päämääränsä suunnassa.
Häviäjät kauhistelevat kaikkea matkan varrella ilmenevää -
ja menettävät usein uskonsa. Mutta mitä tekevät voittajat?
He voivat olla keskellä vaikeuksia, joku läheinen on ehkä kuollut -
tai perheessä riidellään rahasta, mutta hän painaa eteenpäin, -
sillä hänellä on selkeä päämäärä, jota kohti mennä.
Oletko sinä kokenut myrskyjä elämässäsi? Varmaankin olet.
Olen ollut uskossa 25 vuotta, ja tänä aikana kokenut myrskyjäkin.
Ei niin, että vain uskossa olevat kokisivat myrskyjä ja toiset eivät.
Olen nähnyt monenlaisia myrskyjä.
Muistan kuinka neuvostoarmeija -
vielä 90-luvulla värväsi nuoria miehiä palvelukseen.
Viron hallitus kehotti nuoria miehiä poistumaan kodeistaan, -
jopa pakenemaan sieltä. Minäkin olin yksi pakenijoista.
Koin myrskynä ajan, jonka jouduin asumaan jonkun toisen nurkissa.
Joka päivä mietin, mitä tapahtuisi seuraavaksi ja mihin päätyisin?
Se oli myrskyistä aikaa, jolloin laineet löivät melkein yli pään.
Joitakin vuosia myöhemmin oli myös hyvin vaikea jakso elämässäni.
Väärän ratkaisun vuoksi jouduin luopumaan työstäni, -
muuttamaan toiseen kaupunkiin ja löytämään uuden työpaikan.
Tilanne oli täysin vieras, ja monet ystävänikin olivat jättäneet minut.
Olin yhdessä suurimmista myrskyistä ja elämääni ravisteltiin todella.
Myös silloin, kun jonkin vuoden päästä sain kuulla sairaudestani.
Lääkärit olivat havainneet, että minulla on vain yksi munuainen, -
ja sekin piti leikata, jotta voisin elää.
Sen kuuleminen järisytti elämääni enemmän kuin mikään muu!
En tiennyt, kauanko enää eläisin.. Mitä minulla olisi edessäni?
Mutta Jumalan avulla olen selvinnyt näistä myrskyistä.
Yritykset, joissa olin osakkaana, menivät konkurssiin vuonna 2015.
Takaajana jäin pankeille velkaa 3.5 miljoonaa kruunua, -
eikä minulla ollut aavistustakaan, mistä olisin moisen summan saanut.
Olin myrskyn silmässä! Juristit lähettivät kirjeitä, -
ulosottomiehet kävivät ovella. Se oli vaikeaa ja myrskyisää aikaa.
Sinäkin olet varmasti kokenut -
elämäsi laivaa keikuttavia myrskyjä suurine aallokoineen.
Selviytyäksesi myrskystä, älä anna sen tyrskyjen täyttää mieltäsi.
Se on oikea hetki sille, -
että luotat Jumalaan ja nojaat Hänen lupauksiinsa.
Meidän ei pidä keskittyä vain negatiivisiin asioihin, -
kuten lääkärin ilmoitukseen pahanlaatuisesta kasvaimesta -
tai pankin ilmoitukseen lainan yksipuolisesta irtisanomisesta.
Muutkin huonot ilmoitukset ja uutiset voivat murentaa uskoasi.
Keskity siksi Jumalan Sanassaan antamiin lupauksiin.
Keskityt joka tapauksessa johonkin, -
joten miksi et keskittyisi Jumalan lupauksiin koskien omia ongelmiasi?
Ongelmasi voivat olla taloudellisia tai liittyä esim. perheeseesi.
Jumalan antamat lupaukset pätevät kaikissa elämäntilanteissa.
Voimme nojata Jumalan Sanaan, joka pitää meidät pystyssä.
Se Sana kantaa myrskyissä joista sinäkin selviät, -
kunhan et anna rajunkaan aallokon täyttää mieltäsi.
Uskosi ei välttämättä vapauta sinua elämäsi myrskyistä.
Mutta uskoessasi Jumalaan, selviät niistä myrskyistä varmasti.
Jumala tietää vanhoista ja vasta tulossakin olevista myrskyistä.
Jos olet myrskyssä juuri nyt, Hän on jo valmistanut siitä ulospääsyn!
Vuosia sitten luin Raamatusta, -
kuinka Jumala valmistaa meille ulospääsyn koettelemuksistamme.
Ymmärsin sen ihan toisella tavalla, kun luin sen hiljattain uudestaan.
Se kuuluu näin: "Teitä ei ole kohdannut -
muu kuin inhimillinen kiusaus; ja Jumala on uskollinen,"
Pidän kovasti tästä ajatuksesta, että "Jumala on uskollinen".
Ihmiset eivät aina ole uskollisia, emme me itsekään, mutta Jumala on.
Jumala on uskollinen Sanalleen, luonteelleen, periaatteilleen -
ja rakkaudelleen meitä kohtaan.
Oma uskollisuutemme on välillä epävarmaa -
mutta hyvä uutinen on tämä: Jumala on AINA uskollinen.
Voit sanoa aamuin ja illoin "Jumala, Sinä olet uskollinen".
Raamatun kohta jatkuu näin: -
"ja Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
Uusi ovi aukeaa, EXIT-kyltti syttyy ja minä näen ulospääsytien!
Pääsen pakenemaan tilanteesta, jonne ehkä joku toinen jäikin.
Mutta minä pääsin tilanteesta, ja selvisin koettelemuksesta!
Usein me ajattelemmekin, että kunpa näistä tilanteista pääsisi eroon.
Rukoilemme Jumalaa poistamaan tilanteet ja viemään sitä sun tätä.
Mutta usein Jumalan tarkoitus ei olekaan poistaa itse tilanteita, -
vaan vahvistaa meitä kestämään ja voittamaan ne tilanteet!
Raamatussa sanotaan siis: -
"hän valmistaa myös pääsyn siitä, niin että voitte sen kestää."
Eli Hän ei poista olosuhteita, eikä poista myrskyä, -
mutta Hän vahvistaa sinut kestämään sen!
Apostoli Paavali sanoi: "...minä olen mielistynyt heikkouteen, -
sillä kun olen heikko, silloin minä olen väkevä."
Oletko sinä tänään heikko, epäluuloinen tai epävarma?
Tunnetko epävarmuutta siitä, kuinka ylipäätään selvitä elämästä?
Onko edessäsi mahdoton tehtävä, vastuut ja synkkä ajanjakso...?
Kaikilla on erilaisia asioita, mutta haluan rohkaista sinua sillä, -
että Jumala on uskollinen! Hän antaa voimaa kaiken keskellä.
Vastauksena ei ole jonkun sinua ärsyttävän ihmisen poissiirto, -
sinun viemisesi johonkin uuteen maahan, -
yhdestä seurakunnasta toiseen tai johonkin uuteen perheeseen.
Kysymys ei ole niinkään olosuhteistasi - vaan sinusta!
Jumala haluaa muuttaa sinua, mutta ei vallitsevia olosuhteita.
Jumalan vastaus elämämme murheisiin -
on tehdä meistä voimakkaita keskellä koettelemuksia ja ahdinkojakin.
Meillä on kokemuksia tästä. Olin kasvotusten velkojeni kanssa ja -
silmätysten pelkojeni ja häpeän kanssa.
Pyysin Jumalaa puuttumaan tilanteeseen, mutta Hän vastasi: -
"Minä tein sinut vahvaksi". Silloin siirsin luottamukseni Häneen.
Sitten havaitsin koettelemusten tehneen minusta paljon vahvemman.
Jälkikäteen mietin, kuinka peloissani silloin olinkaan, -
ja kuinka paniikissa yritinkään siitä tilanteesta selvitä.
Välillä jopa nauran muistellessani, kuinka lamaantunut olin -
sellaisen "pikkuasian" vuoksi.
Mutta oliko se pikkuasia? Ei suinkaan, se oli merkittävä.
Tilanne ei ole juurikaan muuttunut, mutta minä olen kasvanut.
Jumala teki minussa työtään, tehden minut vahvaksi.
Yksikään myrsky ei aja sinua kauemmaksi -
Jumalan juuri sinulle varaamasta tehtävästä.
Jeesus tietää, missä liikut. Hän tiesi, missä opetuslapset olivat.
Jeesus kohtasi heidät keskellä myrskyä.
He olivat kyllä oppineet tunnistamaan Hänen äänensä, -
mutta heistä näytti siltä, että kyseessä saattoi olla aave.
Pietari astui silti veneestä ja käveli uskossa veden päällä.
Raamatun mukaan Jeesus astui sitten veneeseen - ja myrsky tyyntyi.
Olenkin huomannut, että ottaessaan kapteenin paikan elämässämme, -
Jeesus tarttuu veneemme ruoriin.
Annamme Hänelle täyden vallan -
ja sanomme "Jeesus, olet täällä. Sinä komennat joukkojamme.
Tässä olimme yksin myrskyssä ja olimme lähes hukkumassa...
Mutta Jeesus, ota ohjat käsiisi."
Jeesuksen astuttua veneeseen, he saivat rauhan ja myrsky tyyntyi.
Kun luotat Jumalaan vaikeina aikoina ja ahdingossa, -
silloin Hän näyttää voimansa, ja saat tuntea Hänen suuruutensa.
Jumala on voimissaan - ja valmiina näyttämään sen myös sinulle.
Jumala siunatkoon sinua ja antakoon voimaa selviytyä vaikeuksista, -
sillä Jumala on luonut sinut voittajaksi!
Suomennos: Irene Tarkka